Epoch Cassette Vision

Epoch Cassette Vision merupakan sebuah konsol permainan video yang dikeluarkan oleh syarikat Epoch dan dilancarkan di Jepun pada 30 Julai 1981. Konsol ini boleh dikatakan memiliki alat pengawal yang agak unik; empat tombol terbina di atas badan konsol, 2 pemain akan menggunakan 2 tombol (1 tombol untuk pergerakan mendatar dan 1 lagi tombol untuk pergerakan melintang), dan juga 2 butang untuk setiap pemain.

Konsol ini pada asalnya dijual pada harga , manakala judul permainan video pula dijual pada harga . Ianya telah terjual sebanyak lebih kurang 400,000 unit, menjadikannya antara konsol permainan video paling banyak terjual pada ketika itu di Jepun sebelum konsol Nintendo Entertainment System mula dipasarkan. Syarikat Epoch kemudian mengumumkan pengganti kepada konsol ini iaitu Super Cassette Vision.

 Sejarah 

Sebelum pembangunan konsol Cassette Vision, syarikat Epoch sedang membangunkan konsol Super 10, yang merupakan versi kemaskini daripada konsol Super 10 terdahulu yang menggunakan cip logik tersambung secara fizikal. Versi kemaskini konsol Super 10 menggunakan cip mikropemproses NEC D777C yang digunakan dalam konsol Epoch yang lain seperti TV Baseball dan TV Vader. Namun begitu, pihak yang terlibat dalam pembangunan konsol Super 10 yang dikemaskini ini menyatakan bahawa cip mikropemproses NEC ini boleh juga digunakan dalam katrij berasingan dan konsol itu sendiri hanya memerlukan bekalan kuasa elektrik, alat pengawal dan sambungan output bagi video dan bunyi.

Disebabkan penemuan ini, Epoch menamatkan jualan konsol Super 10 yang dikemaskini, bagi memberi laluan kepada pembangunan sebuah konsol permainan video yang menggunakan katrij ROM boleh saling tukar sebagai medium permainan video. Penyelia dan pereka bentuk Epoch pada ketika itu, Masayuki Horie ditugaskan sebagai pereka bentuk dan jurutera perkakasan bagi pembangunan konsol Cassette Vision ini. Horie sebelum ini pernah terlibat dalam beberapa projek pembangunan konsol Epoch seperti Digit-Com 9.

Konsol Cassette Vision mula dipasarkan di Jepun pada 30 Julai 1981, dengan harga jualan sebanyak ¥13,500. Disebabkan kurangnya pesaing dalam pasaran konsol permainan video di Jepun pada ketika itu, populariti dan jualan konsol Cassette Vision meningkat dengan cepat, menjadikannya konsol paling banyak terjual di Jepun. Konsol ini memegang sebanyak 70% pasaran pada tahun 1982, mengatasi pasaran konsol Cassette TV Game dan Bandai Intellivision. Horie percaya antara faktor kejayaan konsol ini terletak pada ketercapaian dan menarik minat pengguna.

 Spesifikasi 

 Sistem terasCip mikropemproses NEC uPD77xxRAM tiadaRAM video tiada Grafik dan suaraPalet warna 8 warnaResolusi skrin 54px x 62pxJenis audio Satu saluran hanya mengeluarkan bunyi beep

 Permainan video 
Astro Command
Baseball
Battle Vader
Big Sports 12
Elevator Panic
Galaxian (permainan ini tidak berdasarkan kepada versi asal Galaxian tetapi ianya lebih kepada versi Moon Cresta)
Kikori no Yosaku
Monster Block
Monster Mansion (permainan yang diklon dari permainan video Dongkey Kong)
New Baseball
PakPak Monster (permainan yang diklon dari permainan video Pac-Man)

 Rujukan 

Kategori:Konsol permainan video